(b)

Operacije na koje se primjenjuje ovaj Dodatak, smiju se izvoditi u skladu sa sljedećim olakšicama. 1. OPS 1.035. sustav kvalitete: ako je prijevoznik jako mali, mjesto voditelja kvalitete može imati imenovana odgovorna osoba, ako se koriste vanjski revizori. Ovo se primjenjuje i kada odgovorni voditelj vodi jedno ili nekoliko imenovanih mjesta. 2. Rezervirano 3. OPS 1.075. Metode prijevoza osoba: nije uvjet za letove koji se obavljaju prema pravilima vizualnog letenja (VFR) zrakoplova s jednim motorom. 4. OPS 1.100. Pristup u pilotsku kabinu i. prijevoznik mora utvrditi pravila za prijevoz putnika na pilotskom sjedalu. ii. Zapovjednik mora jamčiti da: (A) prijevoz putnika na pilotskom sjedalu ne uzrokuje ometanje i/ili smetnje u letu; i (B) putnik koji se nalazi na pilotskom sjedalu, upoznat je s relevantnim ograničenjima i sigurnosnim postupcima. 5. OPS 1.105. Nedozvoljeni prijevoz: nije uvjet za VFR letove zrakoplova s jednim motorom. 6. OPS 1.135. Dodatni podaci i obrasci koji se moraju nalaziti u zrakoplovu i. Za VFR letove od A do A zrakoplova s jednim motorom tijekom dana, sljedeće dokumente nije potrebno imati u zrakoplovu: (A) operativni plan leta; (B) tehničku knjigu zrakoplova; (C) dokumentaciju za izvješćivanje NOTAM/AIS; (D) meteorološke podatke; (E) obavijest o posebnim kategorijama putnika itd.; i (F) obavijest o posebnim teretima uključujući opasni teret itd. ii. Za VFR letove od A do B zrakoplova s jednim motorom tijekom dana, nije potrebno imati obavijest o posebnim kategorijama putnika kako je opisano u OPS-u 1.135 točki (a) alineji 7. iii. Za VFR letove od A do B tijekom dana, operativni plan letenja može biti u pojednostavljenom obliku i mora ispunjavati potrebe tipa operacije. 7. OPS 1.215. Uporaba službi zračnog prometa: za VFR letove zrakoplova s jednim motorom, održava se kontakt sa službom zračnog prometa u mjeri koja je primjerena za prirodu leta. Usluge potrage i spašavanja moraju se osigurati u skladu s OPS-om 1.300. 8. OPS 1.225. Operativni minimum aerodroma: za VFR letove, standard za operativni minimum VFR letova obično pokriva ovaj uvjet. Ako je potrebno, prijevoznik navodi dodatne uvjete uzimajući u obzir čimbenike, kao što su pokrivenost radijskom vezom, teren, prirodu mjesta za polijetanje i slijetanje, uvjete letenja i kapacitet službi zračnog prometa. 9. OPS 1.235. Postupci za smanjivanje buke: ne primjenjuju se na VFR letove zrakoplova s jednim motorom. 10. OPS 1.240. Rute i područje letenja Točka (a) alineja 1. ne primjenjuje se na VFR letove od A do A, za zrakoplove s jednim motorom, tijekom danu. 11. OPS 1.250. Utvrđivanje minimalnih visina letenja Za VFR letove tijekom dana, ovaj se uvjet primjenjuje na sljedeći način. Prijevoznik jamči da se letovi obavljaju isključivo na rutama ili unutar područja za koja se može održati sigurna visina nadvisivanja terena i uzimaju se u obzir čimbenici poput temperature, terena, nepovoljnih meteoroloških uvjeta (npr. jaka turbulencija i snižavajuće zračne struje, popravci radi odstupanja temperature i tlaka od standardnih vrijednosti). 12. OPS 1.255. Politika uzimanja goriva i. Za letove od A do A – prijevoznik naznačava minimalnu količinu goriva s kojom let mora završiti. Ovaj minimum, konačna rezerva goriva, ne smije biti manja od količine koja je potrebna za letenje u trajanju od 45 minuta. ii. Za letove od A do B – prijevoznik jamči da predletni proračun iskoristivog goriva, potrebnog za let, uključuje: (A) gorivo za taksiranje – gorivo koje se koristi prije polijetanja, ako je bitno; i (B) gorivo za put (gorivo do odredišta); i (C) rezervno gorivo – 1. gorivo za nepredviđene slučajeve - gorivo koje nije manje od 5 % od planiranog goriva za put ili, u slučaju promjene plana tijekom leta, 5 % od goriva za put za ostatak puta; i 2. konačnu rezervu goriva – gorivo za letenje u trajanju od dodatnih 45 minuta (klipni motor) ili 30 minuta (turbinski motor); i (D) gorivo za alternaciju – gorivo do alternativnog odredišta, do kojeg se dolazi preko planiranog odredišta, ako je potrebno alternativno odredište; i (E) dodatno gorivo – gorivo koje zapovjednik može tražiti osim onog koje se zahtijeva točkama A do D. 13. OPS 1.265. Prijevoz neprihvaćenih putnika, deportiranih osoba ili uhićenih osoba: za VFR letove zrakoplova s jednim motorom i u slučajevima kada se ne namjeravaju prevoziti neprihvaćeni putnici, deportirane osobe ili uhićene osobe, prijevoznik ne mora utvrditi postupke za prijevoz takvih putnika. 14. OPS 1.280. Raspored sjedenja putnika: ne primjenjuje se na VFR letove zrakoplova s jednim motorom. 15. OPS 1.285. Davanje uputa putnicima: pokazivanje i davanje uputa obavlja se po potrebi ovisno o vrsti leta. Na letovima s jednim pilotom, pilotu se ne smiju davati zadaci koji bi ga/je ometali u njegovim/njezinim letačkim dužnostima. 16. OPS 1.290. Priprema leta i. Operativni plan leta za letove od A do A – nije potreban. ii. letovi od A do B prema VFR-u danju – prijevoznik jamči da se pojednostavljeni oblik operativnog plana letenja, koji je relevantan za tu vrstu leta, ispunjava za svaki let. 17. OPS 1.295. Izbor zračnih luka: Ne primjenjuje se na VFR letove. Potrebne upute za uporabu zračnih luka i mjesta za polijetanje i slijetanje izdaju se u skladu s OPS-om 1.220. 18. OPS 1.310. Članovi posade na svojim radnim mjestima: Za VFR letove, upute o ovome pitanju potrebne su samo kada se izvode letovi s dva pilota. 19. OPS 1.375. Upravljanje gorivom tijekom leta: Dodatak 1 OPS-u 1.375. ne mora se primjenjivati na VFR letove zrakoplova s jednim motorom danju. 20. OPS 1.405. Početak i nastavak prilaženja Ne primjenjuje se na VFR letove. 21. OPS 1.410. Operativni postupci – relativna visina prelaženja praga Ne primjenjuje se na VFR letove. 22. OPS 1.430. do 1.460., uključujući dodatke Ne primjenjuju se na VFR letove. 23. OPS 1.530. Polijetanje i. Točka (a) se primjenjuje uz sljedeći dodatak. Nadležno tijelo može, za pojedinačne slučajeve, prihvatiti druge podatke o izvođenju koje prijevoznik predoči, a koji se temelje na predočenom i/ili dokumentiranom iskustvu. Točke (b) i (c) primjenjuju se uz sljedeći dodatak. Kada se uvjeti ovog stavka ne mogu ispuniti zbog fizičkih ograničenja koja se odnose na produžetak uzletno sletne staze, a postoji jasan javni interes i potreba za letom, nadležno tijelo može prihvatiti, u pojedinačnim slučajevima, druge podatke o izvođenju, koji nisu u suprotnosti s priručnikom za letenje zrakoplova, koji se odnosi na posebne postupke, a koji je prijevoznik izradio na temelju prikaza i/ili zabilježenog iskustva. ii. Prijevoznik koji želi izvesti let prema točki i. mora imati prethodno odobrenje od nadležnog tijela koje izdaje AOC. U takvom će se odobrenju: (A) navesti tip zrakoplova; (B) navesti vrsta leta; (C) navesti dotična zračna luka (zračne luke) i uzletne staze; (D) ograničiti izvođenje polijetanja prema VMC-u (vizualni meteorološki uvjeti); (E) navesti kvalifikacije posade; i (F) ograničiti na zrakoplove kojima je prva potvrda za tip izdana prije 1. siječnja 2005. iii. Let mora prihvatiti država u kojoj je smještena zračna luka. 24. OPS 1.535. Visina nadvisivanja prepreka pri polijetanju – višemotorni zrakoplovi i. Točka (a) alineja 3., točka (a) alineja 4., točka (a) alineja 5., točka (b) alineja 2., točka (c) alineja 1., točka (c) alineja 2. i Dodatak, ne primjenjuju se na VFR letove danju. ii. Za IFR (pravila instrumentalnog letenja) ili VFR letove danju, točke b. i c. primjenjuju se uz sljedeće varijacije. (A) Vizualno vođenje po putanji leta smatra se mogućim kad je vidljivost tijekom leta 1 500 m ili više (B) Potrebna je maksimalna širina koridora od 300 m kad je vidljivost tijekom leta 1 500 m ili više. 25. OPS 1.545. Slijetanje – odredište i alternativne zračne luke: i. Stavak se primjenjuje uz sljedeće dodatke. Kada se uvjeti ovog stavka ne mogu ispuniti zbog fizičkih ograničenja koja se odnose na produžetak uzletno sletne staze te postoji jasan javni interes i operativna potreba za letom, nadležno tijelo može, u pojedinačnim slučajevima, prihvatiti druge podatke o izvođenju, koji nisu u suprotnosti s priručnikom o letenju zrakoplova koji se odnosi na posebne postupke, koji je izradio prijevoznik na temelju prikaza i/ili zabilježenog iskustva. ii. Prijevoznik koji želi obaviti letove u skladu s točkom i. mora imati prethodno odobrenje nadležnog tijela koje izdaje AOC. U takvom će se odobrenju: (A) navesti tip zrakoplova; (B) navesti vrsta leta; (C) navesti odnosna zračna luka (zračne luke) i uzletno sletne staze; (D) ograničiti izvođenje završnog prilaženja prema VMC-u; (E) navesti kvalifikacije posade; i (F) ograničiti na zrakoplove kojima je potvrda o tipu bila prvi put izdana prije 1. siječnja 2005. iii. Država u kojoj je smještena zračna luka mora prihvatiti let. 26. OPS 1.550. Slijetanje – suhe uzletno sletne staze i. Stavak se primjenjuje uz sljedeće dodatke. Kada se uvjeti ovog stavka ne mogu ispuniti zbog fizičkih ograničenja koja se odnose na produžetak uzletno sletne staze te postoji jasan javni interes i operativna potreba za letom, nadležno tijelo može, u pojedinačnim slučajevima, prihvatiti druge podatke o izvođenju, koji nisu u suprotnosti s priručnikom o letenju zrakoplova koji se odnosi na posebne postupke, koji je izradio prijevoznik na temelju prikaza i/ili zabilježenog iskustva. ii. Prijevoznik koji želi obaviti letove u skladu s točkom i. mora imati prethodno odobrenje nadležnog tijela koje izdaje AOC. U takvom će se odobrenju: (A) navesti tip zrakoplova; (B) navesti vrsta leta; (C) navesti odnosna zračna luka (zračne luke) i uzletno sletne staze; (D) ograničiti izvođenje završnog prilaženja i slijetanja prema VMC-u; (E) navesti kvalifikacije posade; i (F) ograničiti na zrakoplove kojima je potvrda o tipu bila prvi put izdana prije 1. siječnja 2005. iii. Država u kojoj je smještena zračna luka mora prihvatiti let. 27. Rezervirano 28. OPS 1.650. Dnevni VFR letovi Stavak 1.650. primjenjuje se uz sljedeći dodatak. Nadležno tijelo može zrakoplove s jednim motorom, za koje je prva potvrda o sposobnosti za zračni promet bila izdana individualno, prije 22. svibnja 1995., izuzeti iz uvjeta podstavaka (f), (g), (h) i (i), ako bi njihovo ispunjavanje zahtijevalo zamjenu opreme. 29. Dio M., stavak M.A.704., Priručnik o organizaciji održavanja i postupcima za plovidbenost Priručnik o organizaciji održavanja i postupcima za plovidbenost može se prilagoditi letu koji će se izvesti. 30. Dio M., stavak M.A. 306., Tehnička knjiga zrakoplova Nadležno tijelo može odobriti skraćeni oblik sustava tehničke knjige, koji se odnosi na vrstu leta koji se izvodi. 31. OPS 1.940. Sastav letačke posade Točka (a) stavak 2., točka (a) stavak 4. i točka (b) ne primjenjuju se na dnevne VFR letove, osim što se točka (a) stavak 4. mora u potpunosti primjenjivati u slučajevima gdje se prema OPS-u 1. traže dva pilota. 32. OPS 1.945. Obuka i provjera i. Točka (a) alineja 7. – linijsko letenje pod nadzorom (LIFUS) može se provoditi na bilo kojem zrakoplovu u primjenjivoj klasi. Količina potrebnog LIFUS-a ovisi o složenosti letova koji se izvode. ii. Točka (a) alineja 8. nije potrebna. 33. OPS 1.955. Imenovanje zapovjednika zrakoplova Točka b. primjenjuje se na sljedeći način. Nadležno tijelo može prihvatiti skraćeni program osposobljavanja za zapovjednika, koji se odnosi na vrstu leta koja se izvodi. 34. OPS 1.960. Zapovjednici koji imaju profesionalnu pilotsku dozvolu Točka (a) alineja 1. podalineja i. ne primjenjuju se na dnevne VFR letove. 35. OPS 1.965. Periodično osposobljavanje i provjera i. Točka (a) alineja 1., primjenjuje se za dnevne VFR letove na sljedeći način. Cjelokupno osposobljavanje i provjeravanje relevantno je za vrstu leta i klasu zrakoplova na kojoj član letačke posade leti, s tim da se o specijaliziranoj opremi koja se koristi, posebno vodi računa. ii. Točka (a) alineja 3. podalineja ii., primjenjuje se na sljedeći način. Osposobljavanje u zrakoplovu može obaviti ispitivač za osposobljavanje za klasu (CRE), ispitivač letenja (FE) ili ispitivač za osposobljavanje za tip (TRE). iii. Točka (a) alineja 4. podalineja i., primjenjuje se na sljedeći način. Provjeru stručnosti pilota pri prijevozniku može obaviti ispitivač za osposobljavanje za tip (TRE), ispitivač za osposobljavanje za klasu (CRE) ili zapovjednik zrakoplova koji ima primjerene kvalifikacije i kojeg je imenovao prijevoznik te je prihvatljiv nadležnom tijelu i osposobljen za uporabu načela CRM-a (upravljanje resursima posade) i procjenu vještina CRM-a. iv. Točka (b) alineja 2., primjenjuje se na dnevne VFR letove na sljedeći način. U slučajevima kada se letovi izvode tijekom sezona koje nisu duže od osam uzastopnih mjeseci, dovoljna je jedna provjera stručnosti pilota pri prijevozniku. Provjera stručnosti mora se obaviti prije početka letova javnog zračnog prijevoza. 36. OPS 1.968. Pilotske kvalifikacije za bilo koje pilotsko sjedalo Dodatak 1. ne primjenjuje se na dnevne VFR letove zrakoplova s jednim motorom. 37. OPS 1.975. Ruta i osposobljenost zračne luke i. Za dnevne se VFR letove, točke (b), (c) i (d) ne primjenjuju, osim što prijevoznik jamči da se u slučajevima kada država zahtijeva posebno odobrenje za zračnu luku, poštuju dodatni uvjeti. ii. Za noćne IFR ili VFR letove, kao alternativa točkama (b) i (d), osposobljenost za rutu i zračnu luku može se produžiti na sljedeći način: (A) osim za letove na najzahtjevnije zračne luke, izvedbom najmanje 10 sektora unutar područja operacija tijelom prethodnih 12 mjeseci, kao dodatak svakom potrebnom samostalnom upoznavanju s rutom i zračnom lukom; (B) letovi na najzahtjevnije zračne luke mogu se izvoditi samo ako: 1. zapovjednik je kvalificiran za zračnu luku s obzirom da je u toku prethodnih 36 mjeseci posjetio luku kao aktivni član letačke posade ili kao promatrač; 2. prilaženje je izvedeno u uvjetima VMC s minimalne sektorske apsolutne visine; i 3. prije leta je obavljeno samostalno upoznavanje s rutom i zračnom lukom. 38. OPS 1.980. Veći broj tipova ili varijanti i. Ne primjenjuje se, ako su operacije ograničene na klasu zrakoplova s jednim pilotom na zrakoplovima s klipnim motorom prema VFR-u tijekom dana. ii. Za noćne IFR i VFR letove, zahtjev za 500 sati na relevantnoj poziciji posade prije ostvarivanja privilegije za dva ovlaštenja u dozvoli, iz Dodatka 1. točke (d) alineje 2. podalineje i.) OPS-a 1.980., smanjuje se na 100 sati ili sektore, ako se jedno od ovlaštenja odnosi na klasu. Prije nego što se pilota imenuje zapovjednikom, mora se obaviti probni let. 39. OPS 1.981. Letovi helikoptera i zrakoplova Točka (a) alineja 1. ne primjenjuje se ako su letovi ograničeni na klase s jednim pilotom na zrakoplovima s klipnim motorom. 40. Rezervirano 41. OPS 1.1060. Operativni plan letenja Nije potreban za dnevne VFR letove od A do A. Za dnevne VFR letove od A do B, uvjet se primjenjuje, ali plan letenja može biti u pojednostavljenom obliku koji je relevantan za vrstu leta koji se izvodi. (vidjeti OPS 1.135.). 42. OPS 1.1070. Priručnik o organizaciji održavanja i postupcima za plovidbenost Priručnik o organizaciji održavanja i postupcima za plovidbenost može se prilagoditi letu koji se izvodi. 43. OPS 1.1071. Tehnička knjiga zrakoplova Primjenjuje se kako je navedeno za Dio M, stavak M. A. 306. 44. Rezervirano 45. Rezervirano 46. OPS 1.1240. Programi za stručno osposobljavanje Programi za stručno osposobljavanje prilagođavaju se vrstama operacija koje se izvode. Programi za samostalno stručno osposobljavanje mogu biti prihvatljivi za VFR letove. 47. OPS 1.1250. Kontrolna lista za postupak pretraživanja zrakoplova Ne primjenjuje se na dnevne VFR letove. Dodatak 1. OPS-u 1.125. Dokumenti koji se moraju nalaziti u zrakoplovu: vidjeti OPS 1.125. U slučaju gubitka ili krađe dokumenata koji su navedeni u OPS-u 1.125., dozvoljava se nastavak operacije dok zrakoplov ne stigne u bazu ili na mjesto gdje se može nabaviti zamjenski dokument.